2.

Jaotist 6.2.3 muudetakse järgmiselt: a) seitsmes lõik (viies lõik pealkirja „Kõlblike varade kasutamise eeskirjad” all) asendatakse järgmisega: „Lähedast sidet käsitlevad sätted ei kehti järgmistel juhtudel: a) kui tegemist on lähedase sidemega osapoole ning EMP riikide maksustamisõigusega avaliku sektori üksus vahel või kui võlainstrumendi garandiks on maksustamisõigusega EMP avaliku sektori üksus, b) kui tegemist on kaetud pangavõlakirjadega, mis on välja lastud vastavalt avatud investeerimisfondide direktiivi artikli 22 lõikes 4 sätestatud kriteeriumidele, või c) kui võlainstrumendid on kaitstud spetsiaalsete õiguslike meetmetega, mille kaitse on võrreldav punktis b osutatud instrumentide kaitsega; näiteks i) hüpoteegitagatisega turustamatud võlainstrumendid, mis ei ole väärtpaberid, või ii) elamukinnisvaralaenuga tagatud struktureeritud kaetud pangavõlakirjad või ärikinnisvaralaenuga tagatud struktureeritud pangavõlakirjad, st teatavad tagatud võlakirjad, mida Euroopa Komisjon ei käsitle UCITS nõuetele vastavatena, kuid mis vastavad kõikidele varaga tagatud väärtpaberitele jaotistes 6.2 ja 6.3 sätestatud kriteeriumidele ja järgmistele lisakriteeriumidele (2). Elamukinnisvaralaenuga tagatud struktureeritud tagatud pangavõlakirjade puhul — Mis tahes elamukinnisvaralaenuga tagatud struktureeritud kaetud pangavõlakirjad peavad olema vääringustatud eurodes; emitent (samuti võlgnik ja garant, kui nad on juriidilised isikud) peab olema registreeritud liikmesriigis; alusvara peab asuma liikmesriigis ja laenule tuleb kohaldada selle liikmesriigi õigust. — Elamukinnisvaralaenud on kõlblikud struktureeritud kaetud pangavõlakirjade koondtagatiseks, kui neid tagab kõlblik garant või nad on tagatud hüpoteegiga. Lepingurikkumise korral peab kõlbliku garantii väljamaksmine toimuma 24 kuu jooksul. Selliste tagatud laenude kõlblikke garantiisid võib anda erinevas lepingulises vormis, sealhulgas kindlustuslepingutena, kui need on antud avaliku sektori üksuse poolt või riikliku järelevalve alla kuuluva finantseerimisasutuse poolt. Selliste tagatud laenude garandil ei tohi esineda lähedast sidet tagatud pangavõlakirjade emitendiga ning neile vastuvõetava reitinguagentuuri poolt antud reiting peab olema vähemalt [A+/A1/AH] tehingu kehtivusajal. — Kõrgekvaliteediline asendustagatis kuni 10 % ulatuses koondtagatisest on vastuvõetav. Seda künnist võib ületada ainult pärast asjaomase RKP põhjalikku kontrolli. — Struktureeritud tagatud pangavõlakirjade emissiooni kaudu võib rahastada üksikuid kõlblikke laene maksimumväärtuses 80 % loan-to-value (LTV). LTV-arvestus peab põhinema konservatiivsel turuhindamisel. — Tagatis peab ületama nõude vähemalt 8 %. — Elamukinnisvaralaenu maksimumsumma on 1 miljon eurot. — Koondtagatise sõltumatu krediidihinnang peab vastama lepingurikkumise tõenäosuse aastatasemele 10 baaspunkti kooskõlas „üks A” tasemega (vt jaotist 6.3.1). — Pikaajalist miinimumtaset „üks A” („A–” Fitch or Standard & Poor poolt, või „A3” Moody poolt, või „AL” DBRS poolt) tuleb kohaldada emitendi ja seotud üksuste suhtes, kes on struktureeritud tagatud pangavõlakirjade tehingu osaks või selles asjakohased. Ärikinnisvaralaenuga tagatud struktureeritud kaetud pangavõlakirjade puhul — Mis tahes ärikinnisvaralaenuga tagatud struktureeritud kaetud pangavõlakirjad peavad olema vääringustatud eurodes; emitent (samuti võlgnik ja garant, kui nad on juriidilised isikud) peab olema registreeritud liikmesriigis; alusvara peab asuma liikmesriigis ja laenule tuleb kohaldada selle liikmesriigi õigust. — Kõrgekvaliteediline asendustagatis kuni 10 % ulatuses koondtagatisest on vastuvõetav. Seda künnist võib ületada ainult pärast asjaomase RKP põhjalikku kontrolli. — Struktureeritud tagatud pangavõlakirjade emissiooni kaudu võib rahastada üksikuid kõlblikke laene maksimumväärtuses 60 % loan-to-value (LTV). LTV-arvestus peab põhinema konservatiivsel turuhindamisel. — Tagatis peab ületama nõude vähemalt 10 %. — Iga üksiku koondtagatisega kaetud laenusaaja osa pärast kõikide selle laenusaaja üksiklaenude jääkide agregeerimist ei tohi ületada 5 % koondtagatise kogusummast. — Koondtagatise sõltumatu krediidihinnang peab vastama krediidikvaliteedi astmele 1 kooskõlas eurosüsteemi reitinguskaalaga (vt jaotist 6.3.1). — Krediidikvaliteedi astet 2 tuleb kohaldada emitendi ja seotud üksuste suhtes, kes on struktureeritud tagatud pangavõlakirjade tehingu osaks või selles asjakohased. — Kõiki alusvaraks olevaid ärikinnisvaralaene tuleb vähemalt kord aastas ümber hinnata. Vara hinna langust tuleb ümberhindamises täielikult kajastada. Hinnatõusu suhtes kohaldatakse 15 % allahindlust. Laenud, mis ei vasta LTV künnise nõuetele, tuleb asendada uute laenudega või tuleb anda asjaomase RKP poolt kinnitatud väärtust ületav tagatis. Eelkõige tuleb kasutada turuhinnal põhinevat hindamismeetodit, s.o eeldatav hind, mis saadaks juhul, kui vara müüdaks turul mõistlikus menetluses. Hindamine peab põhinema kõige konservatiivsemal eeldusel. Kasutada võib ka statistilisi meetodeid, kuid ainult teisejärgulise hindamismeetodina. — Kogu aja kestel tuleb kõlbliku osapoole juures hoida sularahas likviidsuspuhvrit eurodes, et katta kõik tagatud pangavõlakirjadega seotud intressimaksed järgmise kuue kuu eest. — Kui laenusaaja, kelle ärikinnisvaralaen on alusvaraks, lühiajaline reiting jääb alla krediidikvaliteedi astet 2 üheksa kuu jooksul, mis eelnevad garanteeritud põhisumma tagasimaksega (hard bullet) tagatud pangavõlakirja tähtaja lõppemisele, peab see laenusaaja tegema sularaha sissemakse eurodes, mis kataks tagatud võlakirja põhisumma makse vastava osa ja sellega seotud kulud, mis emitent peab tähtajal maksma tagatud pangavõlakirja likviidsuspuhvriks. — Likviidsusprobleemide korral võib pikendada esialgset tähtaega kuni 12 kuud, et tasandada erinevusi koondtagatise laenude amortiseerimise ja tagatud pangavõlakirjade tagasimaksete tähtpäevade vahel. Samas muutub tagatud pangavõlakiri pärast esialgset tähtaega kõlbmatuks oma kasutuse jaoks. b) Kaheksas lõik (kuues lõik pealkirja „Kõlblike varade kasutamise eeskirjad” all) asendatakse järgmisega: „Peale selle peavad osapooled elamukinnisvaralaenuga tagatud struktureeritud kaetud pangavõlakirjade või ärikinnisvaralaenuga tagatud struktureeritud kaetud pangavõlakirjade osas esitama usaldusväärse advokaadibüroo õigusliku kinnituse järgmiste tingimuste täitmise kohta: — tagatud pangavõlakirjade emitent on ELi liikmesriigis registreeritud krediidiasutus, mis ei ole väärtpaberistamise vahendusettevõte (special-purpose vehicle), isegi kui nende tagatud pangavõlakirjade garandiks on ELi liikmesriigis registreeritud krediidiasutus. — Tagatud pangavõlakirjade emitendi/emissiooni suhtes kohaldatakse liikmesriigi, kus emitent on registreeritud või kus tagatud pangavõlakirjad emiteeritakse, seadust, mille kohaselt kuulub tagatud pangavõlakirjade omanike kaitse riikliku erijärelevalve alla. — Emitendi maksejõuetuse korral on tagatud pangavõlakirjade omanikel eesõigustatud nõue põhisumma- ja intressimaksele, mis tuleneb kõlblikust alusvarast. — Tagatud pangavõlakirjade emissioonist tulenevate summade maksed tuleb investeerida (kooskõlas tagatud pangavõlakirjade dokumentatsioonis sätestatud investeerimisreeglitega) kooskõlas asjakohaste riigi tagatud pangavõlakirjade õigusaktidega või muude kõnealuse vara suhtes kohaldatavate õigusaktidega.”